stanford-oval/wikipedia huggingface dataset:
ספין (פיזיקה)
תיאור מתמטי של ספין חצי

המקרה הפשוט ביותר של ספין שאינו טריוויאלי הוא חלקיק עם ספין חצי,  s={\frac {1}{2}}. מרחב הילברט של מצבי החלקיק הוא מממד 2. מכך נובע ישירות שניתן להציג אותו כוקטור ב- \mathbb {C} ^{2}. לכן מערכת הספין היא מערכת שני מצבים.
בסיס המצבים העצמיים המקובל (על פי  S_{z}), הוא זוג המצבים המכונים "מעלה" ו"מטה":
ספין "מעלה" ( \left|\uparrow \right\rangle ) מתאים לערך 12=‎ms, כלומר:  S_{z}\left|\uparrow \right\rangle =+{\frac {\hbar }{2}}\left|\uparrow \right\rangle , והוא מיוצג כוקטור  {\begin{pmatrix}1\\0\end{pmatrix}}.
ספין "מטה" ( \left|\downarrow \right\rangle ) מתאים לערך 12-=‎ms, כלומר:  S_{z}\left|\downarrow \right\rangle =-{\frac {\hbar }{2}}\left|\downarrow \right\rangle , והוא מיוצג כוקטור  {\begin{pmatrix}0\\1\end{pmatrix}}.
בהתאם להצגה של מצבי ספין חצי כווקטורים מממד 2, ניתן להציג גם את אופרטורי הספין במכניקת הקוונטים כמטריצות: כאמור,  S_{z} מקיים:
אופרטורי הסולם  S_{\pm }=S_{x}\pm iS_{y}, מקיימים:
ומתוך כך מתקבלות מטריצות מתכונתיות למטריצות פאולי:
לכן,
מדידת ספין של חלקיק תלויה בכיוון שבו מתבצעת המדידה: אם חלקיק נמצא במצב ספין מוגדר באחד הכיוונים, בכל שאר הכיוונים מצב הספין איננו מוגדר ונמצא בסופרפוזיציה קוונטית של שני המצבים העצמיים של המדידה.
אותו רעיון מתקבל גם מהתיאור הפורמלי של הספין: אופרטור מדידת הספין בכיוון מסוים, המוגדר על ידי וקטור יחידה  {\hat {n}}, הוא  {\vec {S}}\cdot {\hat {n}}. לדוגמה, במקרה שבו מעוניינים למדוד את הספין בכיוון ציר x, האופרטור שמייצג את המדידה הוא  {\vec {S}}\cdot {\hat {x}}=S_{x}. לכסון של האופרטור נותן שני מצבים עצמיים:
ומכאן נובע שאם ניקח חלקיק שנמדד לא מזמן בכיוון z, ונמדוד אותו בכיוון x, יש סיכוי שווה למצוא אותו פונה לימין או לשמאל.
ניתן לתאר כל חלקיק בעל ספין חצי על ידי ספינורים, בעזרת מקדמיים כלליים  \alpha ,\beta  המשמשים לתיאור מצב קוונטי בבסיס המתאים:
תיאור מתמטי של ספין חצי > הכללה לספינים מממד גבוה יותר

מטריצות פאולי מתאימות לתיאור אופרטורי ספין חצי, שהבסיס שלו הוא מממד 2. עבור ספין גדול יותר, יש צורך במטריצות שמסוגלות לפעול על בסיס מממד 2s+1: כמו במקרה של ספין חצי, ניתן למצוא את המטריצה המייצגת את האופרטור  S_{z} ישירות מתוך משוואת הערכים העצמיים שלו. כדי למצוא את האופרטורים האחרים צריך לייצג בצורה מטריציונית את אופרטורי הסולם, מתוך המשוואות המגדירות את פעולתם על המצבים העצמיים של Sz, ולהשתמש בעובדה שמתקיים:
למשל, עבור s=1, מתקבל:
ראו גם

פיזיקת חלקיקים
מיון החלקיקים
דימות תהודה מגנטית
תהודה מגנטית גרעינית
תנע זוויתי במכניקת הקוונטים
לקריאה נוספת

Richard Feynmann, Leighton, Sands, The Feynman Lectures on Physics, Addison-Wesley 1970, 3 vols., paperback edition, ISBN 0201021153; hardcover, commemorative issue, 1989, ISBN 0201500647
Sakurai, J.J. (1994).  Tuan, San Fu (ed.). Modern Quantum Mechanics. Addison Wesley. ISBN 0201539292..
הערות שוליים

↑  Goldhaber, Maurice (באפריל 1979). "Obituary: Samuel A. Goudsmit". Physics Today. 32 (4): 71–72. Bibcode:1979PhT....32d..71G. doi:10.1063/1.2995511. {{cite journal}}:  (עזרה)
| --- | --- |
בקרת זהויות :  NLI: 987007565832305171  BnF: cb13319130p (data)  GND: 4125988-9  NDL: 00577478  NKC: ph162457 
בניסוי שטרן-גרלך אלומת חלקיקים לא מקוטבים (בעלי ספין ממוצע 0) עוברת דרך שדה מגנטי הגורם לפיצול מרחבי שלהם בכיוונים שונים
וולפגנג פאולי ונילס בוהר בוחנים סביבון מתהפך. ספין קוונטי אינו אנלוגי לסביבון.
דימות תהודה מגנטית - חתך במישור החיצי, המראה שבתמונה נוצר מהבדלים בזמני הסיבוב של ספינים של חומרים שונים.
סרייבו (קנטון)

קנטונים של הפדרציה של בוסניה והרצגובינה .
קנטון סרייבו (בבוסנית: Kanton Sarajevo, בקרואטית: Kanton Sarajevo, בסרבית קירילית: Сарајевски кантон) הוא אחד מעשרת הקנטונים של הפדרציה של בוסניה והרצגובינה, מחוז בבוסניה והרצגובינה. בירת המחוז היא העיר סרייבו, שהיא גם עיר הבירה של בוסניה והרצגובינה.
הקנטון מייצג את אזור המטרופולין של סרייבו, ביחד עם סרייבו המזרחית. הקנטון מכיל כ-97% מאוכלוסיית העיר, אבל זה אחוז קטן יותר משטחה הרשמי. רוב האוכלוסייה היא בוסניאקית (83,8%).
היסטוריה

ההיסטוריה של סרייבו מתוארכת לתקופות הנאוליתיות, בהן התרבות הבוטמירית הפכה את הריה וגבעותיה לביתם. בימי קדם, אזור הקנטון נכבש על ידי האילריאנים. השבט המקומי, הדייזיטים, שלט ברוב האזור. הם היו שבט עקשן ומלחמתי והשבט האילריאני האחרון שהתנגד לשלטון הרומי, שהגיע לבסוף ב-9 לספירה. תחת השלטון הרומאי הוקמו דרכים רבות באזור, ועיר חדשה, אשר כיום נמצאת תחת העיר המודרנית של איליצ'ה. במהלך ימי הביניים, אזור קנטון סרייבו היה חלק מרכזי וחשוב בממלכה הבוסנית. בימי הביניים קראו לאזור ורבוסנה (Vrhbosna).
ההתפתחות האמיתית של האזור הגיעה לאחר הכיבוש העות'מאני, כאשר האציל המוסלמי מסרייבו איסה-בג איסקוביץ' הקים את יסודות העיר המודרנית סרייבו, בין 1461 ל-1463. האזור צמח יחד עם העיר, שהפכה במהרה, אחרי איסטנבול, לעיר החשובה ביותר בבלקן. לאחר השלטון העות'מאני אוסטריה-הונגריה כבשה את בוסניה והרצגובינה, ועשתה תהליכי מודרניזציה לאזור. לאחר מכן, תחת השלטון היוגוסלבי, התרחשה התפתחות משמעותית של האזור, ששילשה את גודל האזור. בגלל מיקומה הגאוגרפי האידיאלי בין ההרים, נבחרה סרייבו לארח את אולימפיאדת החורף ב-1984. חלק ניכר מההתקדמות של העיר קוזז על ידי מלחמות יוגוסלביה בראשית שנות התשעים.
קנטון סרייבו הייתה תוצאה של מלחמה זו, שנוצרה על ידי הסכמי וושינגטון בשנת 1994, וגבולות הקנטון הוגדרו על ידי הסכם דייטון בשנת 1995.
ממשלה

כמו כל קנטוני הפדרציה של בוסניה והרצגובינה, ראש קנטון סרייבו נקרא גם ראש ממשלה. ראש הממשלה הנוכחי הוא אדין פורטו (מאז 26 בדצמבר 2018). כמו רבים מהממשלות ברחבי העולם, לראש הממשלה יש קבינט העוזר לו למלא את תפקידו. בקנטון סרייבו יש גם משרדים, שירותים וסוכנויות המסייעים בניהול האזור.
הקנטון מחולק ל-9 עיריות. כולם מבוססים על ידי היישובים הגדולים באזורם, למעט סרייבו, שגודלה ומעמדה כעיר בירה מקנים לה ארבע עיריות נפרדות וממשלת עיר נפרדת משלה. ערים מרכזיות הנמצאות בעיריות עם אותו שם בבוסניה והרצגובינה (כגון איליצ'ה, אשר חלק מעיריית איליצ'ה) שממשלותיהן הן ממשלת העיר דה-פקטו, מכסות את העיר המרכזית והפרברים הגדולים.
סוכנויות בקנטון סרייבו
סוכנות לפיתוח קנטוני
סוכנות לשמורות טובין
הסוכנות למידע קנטוני וסטטיסטיקה
הסוכנות לתכנון גידול קנטוני
חטיבת כבאים מקצועית
גאוגרפיה

לקנטון סרייבו יש גאוגרפיה בוסנית טיפוסית. הקנטון ממוקם קרוב למרכז המדינה, ומכיל הרים רבים, כגון ביאלשניקה, איגמן, ביהורינה, טרבוויץ' וטרצקאביצה. ערי הקנטון בנויות בעיקר על הגבעות שלמרגלות ההרים הללו והשדות שביניהם. השדה המשמעותי ביניהם הוא שדה סרייבו, עמק אשר עליו בנויה מרבית העיר. נהר מילג'קה עובר בקנטון. ורלו בוסנה, מקור נהר בוסנה, נמצא בקנטון סרייבו, והוא מקור המים לרוב תושבי סרייבו [דרוש מקור].
כלכלה

סרייבו הוא האזור החזק ביותר מבחינה כלכלית בבוסניה והרצגובינה. העיר והקנטון מייצרים יותר מ־37% מהתמ"ג הבוסני-הרצגוביני. כלכלתו של קנטון סרייבו צומחת אט אט יותר, אם כי היא הוחלשה מאוד על ידי המצור על סרייבו, והיא עדיין חלשה יותר ממה שהייתה בעבר בתקופה היוגוסלבית. שיעור התעסוקה בבוסניה והרצגובינה הוא 45.5% רשמית; עם זאת, כלכלה אפורה עשויה להפחית את האבטלה בפועל בין 25-30%, כשבסרייבו שיעור האבטלה הרשמי הוא כ-15%.
תעשיות מרכזיות באזור כוללות תיירות, עיבוד מזון, ייצור כללי וייצור טכנולוגיה מדעית. בקנטון קיימות מספר חברות בוסניות מרכזיות כגון Bosnalijek ו-Bosna Bank International. באזור יש גם תאגידים זרים רבים, כמו קוקה קולה, בנק רייפייזן, בנק זירעת, רשת השידור אל ג'זירה, פולקסווגן, ותאגידים רבים אחרים.
דמוגרפיה

קנטון סרייבו מכיל את העיר סרייבו ואזור המטרופולין שלה. מכיוון שהעיר היא הגדולה ביותר בבוסניה והרצגובינה, היא גם אחת הקנטונים המאוכלסים ביותר בבוסניה והרצגובינה. על פי מפקד האוכלוסין בשנת 2013, האוכלוסייה הכללית של קנטון סרייבו היא 413,593. 84% מהאוכלוסייה הם בוסניאקים אתניים, 4.2% קרואטים ו-3.2% סרבים.
צפיפות האוכלוסייה של קנטון סרייבו היא כ-350 איש לקמ"ר. 15.8% מאוכלוסיית קנטון הם בני נוער עד גיל 14, 67.8% הם בני 15 עד 64, וכ-16.4% מהאוכלוסייה מעל גיל 65.
מבין תשע העיריות, האוכלוסייה הגדולה נמצאת בנובי גראד, עם כ־125,626 תושבים, והאוכלוסייה הקטנה ביותר נמצאת בטרנובו, בה מתגוררים כ-2,850 תושבים בלבד.
נוף על מגדלי המרכז בעיר בוסנל
נוף על קנטון נובי גראד, סרייבו
רשת השידור BHRT סרייבו
מפקדי האוכלוסין ב-1961-1981
המבנה הדמוגרפי של סרייבו בשנת 1961
המבנה הדמוגרפי של סרייבו בשנת 1971
המבנה הדמוגרפי של סרייבו בשנת 1981
∗ מפקד האוכלוסין ב-1991
המבנה הדמוגרפי של סרייבו בשנת 1991
המבנה הדמוגרפי של סרייבו בשנת 1991
המוסלמים בסרייבו לפני ההתנחלות בשנת 1991
הסרבים בסרייבו לפני ההתנחלות בשנת 1991
הקרואטים בסרייבו לפני ההתנחלות בשנת 1991
מפקד האוכלוסין ב-2013
מבנה אתני של סרייבו לפי יישובים 2013
מבנה אתני של סרייבו לפי יישובים 2013
הבוסנים בסרייבו לפני ההתנחלות בשנת 2013
הסרבים בסרייבו לפני ההתנחלות בשנת 2013
הקרואטים בסרייבו לפני ההתנחלות בשנת 2013
עיריות

קנטון סרייבו מורכב מ-9 עיריות, מתוכן 4 קנטונים נמצאים בעיר סרייבו:
| עירייה | אוכלוסייה עירונית | אוכלוסייה בעירייה |
| --- | --- | --- |
| נובי גראד | 117,822 | 118,553 |
| איליצה | 63,528 | 66,730 |
| סרייבו החדשה | 63,952 | 64,814 |
| סרייבו מרכז | 53,081 | 55,181 |
| סטארי גראד | 36,339 | 36,976 |
| ווגושצ'ה | 10,568 | 26,343 |
| חדג'יצ'י | 4,993 | 23,891 |
| איליאש | 4,921 | 19,603 |
| טרנובו | 67 | 1,502 |
| סה"כ | 355,271 | 413,593 |
ראו גם

סרייבו
הערות שוליים

↑  http://lexglobal.org/files/Sanja%20Kutnjak%20Ivkovich-ICTY-VICTIMS-ASSOCIATION.pdf
↑  http://vlada.ks.gov.ba/vlada/premijer
1 2  "The estimate of the present population by age and sex, June 30, 2013" (PDF). Federal Office of Statistics, Federation of Bosnia and Herzegovina. 20 בספטמבר 2013. {{cite web}}:  (עזרה)
| --- | --- |
בקרת זהויות :  MusicBrainz: daa1d864-bbfe-4d57-a8cc-c42a099e8121 
מפה המציגה את העיריות במחוז סרייבו. 


1-סרייבו מרכז, 2-חדג'יצ'י, 3-איליצה, 4-איליאש, 5-נובי גראד, 6-סרייבו החדשה, 7-סטארי גראד, 8-טרנובו, 9-ווגושצ'ה
סנטו דיימי

| --- | --- |

 ארגונים ופעילות
 www.santodaime.org
 
סנטו דיימי (בפורטוגזית: Santo Daime) היא דת סינקרטית, הגדולה מבין שלוש דתות האיוואסקה הברזילאיות הכוללות את אוניאו דו וג'טאל União do Vegetal - UDV וברקיניה - Barquinha. נוסדה בשנות ה-30 של המאה ה-20 במדינת אקרי, בצפון מערב ברזיל על ידי ריימונדו אירינאו סרה (Raimundo Irineu Serra), הידוע בכינוי מאסטר אירינאו (אנ'). סנטו דיימי מהווה פסיפס תרבותי של מספר מסורות דתיות או רוחניות, הכולל קתוליות עממית (אנ'), ספיריטיזם קרדציסטי (אנ'), אנימיזם אפריקאי ושמאניזם של ילידים בדרום אמריקה, כולל וג'טליסמו (אנ') - חוכמת צמחי מרפא מקומית.
הטקסים, מכונים טרבלוס (trabalhos בפורטוגזית ברזילאית "עבודות"), אורכים בדרך כלל מספר שעות ומתבצעים בישיבה ב"ריכוז" שקט (מדיטציה), או שירה וריקודים. בטקסים שותים איוואסקה, כסקרמנט, המכונה דיימי. זהו שיקוי אנתאוגני, פסיכואקטיבי, (לא ממכר) המופק בתהליך בישול ממושך של שני צמחים. האחד, גזע של צמח מטפס, Banisteriopsis caapi (אנ'), המכיל בטא-קרבולינים (אנ'), המשרים רגיעה היפנוטית ונוגדים דיכאון. השני, עלי שיח ממשפחת הקפה, Psychotria viridis (אנ'), המכיל דימתילטריפטאמין (DMT), סם פסיכדלי מעורר הזיות ומשנה תודעה. השילוב בין הצמחים הוא סינרגטי ומאפשר מצב הזייתי מתמשך אשר לא מתקבל מכל אחד מהם בנפרד.
הכינוי דיימי הוא צורת דיבור לביטוי Dai-me שפירושו "תן לי" – כבקשה מהאל תן לי אור, אהבה, כוח וכדומה. המונח מתייחס לא רק למשקה עצמו, אלא גם לכוח החיוני השוכן במשקה. יתרה מכך, הדיימי נחשב כישות אלוהית או אפילו כ"השכינה" עצמה, ומאמינים שהוא מקור החיים, החיוניות והבריאות וכן כל ידע וחוכמה עילאית.
כנסיית סנטו דיימי מקדמת אורח חיים מיטיב בהתאם למוטו של מסטר אירינאו - "הרמוניה, אהבה, אמת וצדק", כמו גם ערכים מרכזיים אחרים כמו חוזק, ענווה, אחווה וטוהר הלב. דוקטרינת סנטו דיימי, דוחה כל צורות של קנאות, עדתיות, גזענות וחוסר סובלנות דתית. באורח חייהם, המאמינים הוכיחו כי השתייה הטקסית של הדיימי בהקשר הדתי, לצד הפרקטיקה החברתית הנובעת מהדוקטרינה, מרחיבה את היכולות הקוגניטיביות כמו יכולת התפיסה, היצירתיות, וההבחנה של מאמיניה, בנוסף לכך מסייעת בנטילת אחריות אישית וקולקטיבית של חבריה. הדיימי מהווה, אם כן, גורם מניעתי וטיפולי בשירות חיזוק מצפונו של האדם.
הטקסים > שתיית הדיימי

המשתתפים בטקסים שותים דיימי בכדי לההתמסר לתהליך שבאמצעותו הם עשויים ללמוד על עצמם, להיות צנועים יותר, להיפתח ולחוות את חסד האל. איוואסקה ידועה בחזיונות או כפי שהן נקראות "miracaos" שהיא מחוללת. בעקבותיהן יש תובנות שונות, הרחבה של התודעה וחדות נפשית, תחושת חיבור עם הטבע והמציאות הרוחנית, כמו גם שיעורים ארציים יותר ופחות נעימים על העצמי. הדיימי חושף הן היבטים חיוביים והן היבטים שליליים או בלתי פתורים של הפרט, וגורם ל"מסעות" קשים המעמתים את הפרט עם תוכן פסיכולוגי קשה זה.
שתיית דיימי יכולה לגרום להקאות קשות, אשר נחשבות כטיהור רגשי ופיזי כאחד. לעיתים קרובות זו המטרה הסופית של הטיהור על-ידי איוואסקה לפיו רגשות שליליים, אלמנטים חוטאים מבפנים, ואפילו אנרגיות דמוניות מורחקות, כמו גם רעלים פיזיים. תהליך זה מוביל לשחרור כללי, תחושת שמחה, קלילות ובהירות לאחר מכן, עם שיפור כללי בחיים. הסכנות היחידות הן, שאפשר לחוות במהלך הטקסים חשיפה של נטיות אגואיסטיות וחרטה. רמות תודעה אלו, שזרמים בפסיכולוגיה מכנים טרנס-פרסונליות, נחוות במהלך הטקסים ובזמן הישיבה בריכוז, ואשר לפי האמונה מייצגות מגעים עם העולם הרוחני.
הטקסים > העבודה

הטקסים מכונים "עבודות" - "trabalhos". מכיוון שנדרשת עבודה קשה בדרך הרוחנית, עצלות היא מכשול בנתיב הנשמה. ההשפעות של דיימי בשילוב ריקוד, שירה וריכוז הנמשכים עד כשתים עשרה שעות דורשות ומפתחות סיבולת, נחישות ותקיפות (המכונים firmeza). הדיימי לרוב יעניק אנרגיה לאנשים ויעזור להם בעבודה מאתגרת ארוכה, עם עזרה נוספת שתבוא מתחושת אחווה ומטרה משותפת, בהתאם לדוקטרינה.
קיימים חמישה סוגי מפגשים. המפגשים הרגילים מכונים concentraçãos (מפגשי ריכוז או מדיטציה) ומתקיימים פעמיים בחודש. המפגשים נפתחים בהגשת הדיימי לכל הנוכחים. בדרך כלל, יש מנה נוספת בהמשך הפגישה. החלק המרכזי בכל מפגש הוא פרק זמן של שעה וחצי עד שעתיים בו יושבים המשתתפים בדממה. לפני כן, וגם לאחר מכן, המשתתפים מתפללים, שרים ורוקדים. המפגשים מתחילים בדרך כלל בסביבות שמונה בערב ונמשכים כשש שעות.
סוג אחר הם המפגשים החגיגיים, המתקיימים בתאריכים קבועים. אלה כוללים את חג המולד, יום השנה החדשה וימי קדושים שונים, וכן תאריכים מיוחדים בתולדות חייהם של מייסדי הכנסייה. מפגשים חגיגיים עשויים להתקיים גם כדי לחגוג את ימי השנה של מנהיגים של קהילות מסוימות, כמו גם נישואים. במפגשים החגיגיים המשתתפים עומדים בהרכבים מסודרים, והם רוקדים ומזמרים בליווי מוזיקה בביצוע קבוצת נגנים. בדרך כלל המפגשים החגיגיים מתקיימים בלילה והם נמשכים כאחת עשרה שעות. עם זאת, לעיתים, מסיבות מעשיות, המפגשים מתקיימים בשעות היום. במפגשים החגיגיים הדיימי מוגש ארבע או חמש פעמים. לאחר ההגשה השנייה יש בדרך כלל הפסקה במהלכה יוצאים המשתתפים מהאולם בו מתקיים המפגש כדי להירגע.
סוג שלישי של מפגש הוא של trabalhos de estrela (עבודות של הכוכב), על שם שולחן בצורת כוכב העומד במרכז. מדובר במפגשים אינטימיים עם מספר קטן של משתתפים המתקיימים באירועים מיוחדים שעליהם החליט הפדריניו המקומי. בדרך כלל הם משמשים כמפגשי ריפוי וככאלה, הם מתמקדים באדם אחד שחולה. במפגשים אלו יש מזמורים, אך אין ריקודים.
הסוג הרביעי של הפגישות מתקיים לעיתים רחוקות - זוהי מיסה למתים.
סוג הטקס החמישי הוא ה-feitio (הכנה), הטקס שבו מכינים את הדיימי. טקס ההכנה הוא סוג המפגש היחיד שמתקיים בחוץ, בטבע. בדרך כלל, טקס זה מתחיל בשעות הלילה המאוחרות ונמשך עד שעות אחר הצהריים המאוחרות של היום שלמחרת. בדרך כלל, המינונים של דיימי המוגשים במהלך הטקס גדולים יותר מאלה המוגשים בכל הטקסים האחרים.
הטקסים > המזמורים

הליבה של הפגישות הטקסיות של דיימי הם ה-hinos (מזמורים). המזמורים מלווים בריקודים המכונים bailados. אומרים שהמזמורים 'התקבלו' תחת השפעת הדיימי על ידי מסטר אירינאו, פדריניו סבסטיאו וחברים בולטים אחרים בקהילה. מכלול המזמורים נחשבים על ידי הדיימיסטים כמסרים אלוהיים בהשראה רוחנית. הם מציגים חוכמה אזוטרית נסתרת, ומהווים את התורה הכתובה היחידה של הכנסייה ואת המשנה של הסנטו דיימי. הפזמונים הם טקסטים פשוטים למדי המורכבים מתפילה, תחינה והלל לאלוהים, לחיים ולאיתני הטבע, כמו גם תיאורים של סצנות וישויות בעלי חזון. הפזמונים הראשונים הם ברכות למפגש טוב, אחר כך מגיעים מזמורים המבטאים קושי ומאבק. בהמשך מזמורים המתארים חזיונות ומסירות נפש דתית. מזמורי הסיום הם בדרך כלל שירי הלל וצהלה. מבחינה מוזיקלית, הפזמונים דומים לשירים פופולריים ודתיים של צפון-מזרח ברזיל, והם משלבים אלמנטים אירופאים ואפריקאים.
במקור, לא היו טקסטים כתובים לתורת סנטו דיימי, שכן המאמינים הראשונים לא ידעו קרוא וכתוב, ולמדו את התורה מתוך שמיעה בזמן שירת המזמורים במהלך הטקסים, בהשראתם חקרו את הערכים הנצחיים של אהבה, הרמוניה וחוסן באמצעות דימויים פיוטיים ומטאפוריים. אוספי מזמורים של המאמינים הראשונים הפכו מאז ליצירות הקודש של הדוקטרינה - "הקרוזיירו" (Cruzeiro).
מחקר אקדמי > רקע

עד שנות השישים של המאה העשרים השימוש בדימתילטריפטמין (DMT) היה חוקי ברחבי העולם ועל כן המחקר בתחום באותן שנים היה פורה מאוד. אך בסערת התרבות והפוליטיקה של התמורות של שנות השישים הסוערות בארצות הברית (השימוש בקנאביס ובסמי פנאי אחרים בקרב צעירים, הפגנות על איכות הסביבה, זכויות נשים, צעדות זכויות אזרח ובמיוחד הפגנות נגד מלחמת וייטנאם) הן נחשבו כגורם לתסיסה חברתית. האקלים החברתי, שאפשר את השימוש והמחקר על סמים פסיכדליים, השתנה. תשומת הלב התקשורתית הופנתה, באופן בלעדי כמעט, לצד האפל של החומרים הפסיכדליים (טריפים רעים, התפרצויות פסיכוטיות, פלשבקים והתאבדויות). ההתלהבות האדירה שליוותה את הסמים הללו עד אז, פינתה את מקומה לבהלה מוסרית. הממסד הגיב בחקיקת חוקים חדשים שהגבילו את השימוש ואת יכולתם של החוקרים לחקור את התרופות, ומקורות המימון פסקו לתמוך במחקר. עם תום העשור הפכו הסמים הפסיכדליים, אשר עד אז היו חוקיים לגמרי במקומות רבים, לבלתי-חוקיים בעליל בארצות הברית ובהמשך לכך ברוב מדינות העולם.
מחקר אקדמי > רקע > מצבה המשפטי של סנטו דיימי

מכיוון שהאיוואסקה מכילה את התרכובת הפסיכואקטיבית DMT, שנמצאת ברשימת הסמים בפיקוח, וככזו הניהול והצריכה שלה אסורים בחוק ברוב המדינות, כנסיית סנטו דיימי מצאה את עצמה במרכז מאבקים וסכסוכים משפטיים במדינות שונות, ככל שהכנסייה התרחבה. אך בשל השימוש באיוואסקה כסקרמנט, בדרך כלל, בתי המשפט במדינות השונות אישרו את השימוש באיוואסקה בתנאים מגבילים לצורכי פולחן בלבד.
מחקר אקדמי > עמדת הכנסייה

מתחילתה, גילתה כנסיית סנטו דיימי פתיחות רבה לקידום דיאלוג עם המדע ומחקר אקדמי בכלל. עמדה זו הייתה חשובה והכרחית בימיו הראשונים של המאבק ללגליזציה של הדיימי, כאשר הגישות עדיין היו אמפיריות ברובן וחסרות בסיס מדעי מוצק.
כיום יש תחום רחב של מחקרים בתחום האנתרופולוגיה החברתית, אתנובוטניקה ודיסציפלינות אחרות. כמו גם בנושאי תודעה, הקשר בין המוח לנפש, פסיכולוגיה קוגניטיבית, פילוסופיה רב שנתית, דתות השוואתיות, מצבי תודעה מורחבים וכו'.
מחקר אקדמי > השלכות רפואיות

אנשי סנטו דיימי תופסים מחלות כתופעה שנובעת מקונפליקט של רגשות והריפוי מהן אפשרי בעבודה רוחנית. על כן, שתיית דיימי יכולה לשחרר שרשרת של תהליכים של ידע עצמי, שיש בהם כדי לקדם איזון נפשי ולהביא לריפוי הגוף והנפש כאחד.
הממסד האקדמי והרפואי מסתייגים עדיין מהשימוש ב-DMT בגלל האיסורים החוקיים שהתפתחו בסוף שנות השישים. אך מסוף שנות השמונים וביתר שאת עם חלוף השנים מאז, התקיימו מחקרים מדעיים רבים, שבוחנים את השפעת הסם על בני האדם.
ראוי להדגיש שני פרויקטים של מחקר חשובים במיוחד. הראשון הוא החקירה הרשמית שערכה ממשלת ברזיל בסוף שנות ה-80, שהביאה ללגליזציה של השימוש הדתי באיוואסקה בברזיל בשנת 1992. השני הוא 'פרויקט הואסקה' שפותח על ידי קולקטיב של חוקרים בינלאומיים. פרויקט הואסקה הציג ממצאים חשובים לגבי השימוש באיוואסקה כסוכן ריפוי, ככל שהוא ידוע בהקשר הילידי שלו.
המחקר הפרמקולוגי שנערך על איוואסקה עד כה, מצא כי השימוש בו בטוח במידה סבירה, וכי צריכה ארוכת טווח אינה רעילה לבני אדם עם זאת, יש סכנה אפשרית במקרים בהם מוסיפים למשקה צמחים אחרים שטרם נחקרו.
מחקר שבדק את ההשפעה של שימוש ארוך טווח באיוואסקה על בריאות הנפש מנקודות מבט שונות (אישיות, פסיכופתולוגיה, נוירופסיכולוגיה, עמדות חיים ורווחה פסיכו-סוציאלית) לא מצא עדות לשינויים פתולוגיים באף אחד מהתחומים שנחקרו. יתר על כן, נמצא שאצל משתמשי איוואסקה יש שכיחות נמוכה יותר של סימפטומים פסיכופתולוגיים בהשוואה לקבוצת ביקורות. הם הפגינו הישגים טובים יותר במבחנים נוירופסיכולוגיים, השיגו ציונים גבוהים יותר ברוחניות והראו הסתגלות פסיכו-סוציאלית טובה יותר..
דוח של ICEERS - המרכז הבינלאומי לחינוך, מחקר ושירות אתנובוטני, משנת 2021 שבחן את הידע המחקרי על איוואסקה נכון לעכשיו, מסכם את מסקנותיו כך: "לסיכום, הן הספרות המדעית הקיימת עד כה על השפעות אקוטיות וארוכות טווח של איוואסקה והן המחקרים שבהם נעשה שימוש באיוואסקה ככלי טיפולי באוכלוסייה פסיכיאטרית, מראים כי המרתח בטוח מבחינה פיזיולוגית ופסיכולוגית, ובנוסף, יש לו פוטנציאלים טיפוליים מעניינים". במיוחד בתחומים של הפרעות נפשיות ומחלות ניווניות, שחסרות כיום טיפולים יעילים.
האם סנטו דיימה היא דת?

לדעתו של מסטר אירינאו הוא מעולם לא ייסד דת. העבודות (trabalhos) הן חלק מדוקטרינה נוצרית. מי שמתרגל סנטו דיימי הוא דיימיסטה בפרקטיקה שלו אבל נוצרי – קתולי באמונתו. מסטר אירינאו כינה את מקום המפגש מרכז ולא כנסייה. אולם בזרם של פדרינו סבסטיאו, מרכזי הדיימי נקראים כנסיות. וסנטו דיימי נחשבת לדת, וכך הם מפרסמים זאת באתר האינטרנט שלהם.
יש הבחנה חשובה בין דת לדוקטרינה כמו של סנטו דיימי. דתות הן בדרך כלל דוגמטיות ויש להן משהו כמו קטכיזם – מדריך אמונה, שאומר למאמינים במה יש להאמין ובמה לא. לעומת זאת, בסנטו דיימי מעולם לא נוצר מסמך שכזה. להפך, דוקטרינת סנטו דיימי, דוחה כל צורות של קנאות וחוסר סובלנות דתית.
הערות שוליים

1 2 3 4 5 6 7 8 9 10 11 12 13 14 15  Site do Centro de Documentação e Memória da Doutrina, Santo Daime - A Doutrina da Floresta
1 2 3 4 5 6 7 8 9 10 11 12  Shanon, B., The Antipodes of the Mind: Charting the phenomenology of the Ayahuasca experience., Oxford and New York: Oxford University Press, 2002
1 2 3 4 5  Understanding the Santo Daime, Rainha da Floresta
1 2 3  Mestre Irineu: A Black Man Who Changed the History of Ayahuasca, chacruna, ‏August 13, 2020
1 2 3 4 5  Matthew Meyer, [http://www.neip.info/downloads/t_matthew_seringueiro.pdf The Seringueiro, the Caboclo, and the Forest Queen: Origin
Myths of the Santo Daime Church], 2003
1 2 3 4 5 6 7  Matthew Meyer, “In the Master’s House”: History, discourse, and ritual in Acre, Brazil, mestreirineu.org, ‏2014
1 2  מייקל פולן, איך לשנות את דעתך, פן, ידיעות ספרים, 2020
↑  Janice Hopkins Tanne, Humphry Osmond, BMJ, 2004
↑  Cinara Tavares da Silva Pires, Processos de cura no Santo Daime: um estudo antropológico na Igreja Chave de São Pedro, Porto Alegre, RS, Porto Alegre: UNIVERSIDADE FEDERAL DO RIO GRANDE DO SUL, 2023
↑  1. An Introduction to Ayahuasca, Ayahuasca Forums - The online ayahuasca community (ארכיון)
↑  2. Domínguez-Clavé, E., et al.,, Ayahuasca: Pharmacology, neuroscience and therapeutic potential, Brain Research Bulletin, Elsevier, 2016
↑  Santos, R. G., et al.,, The current state of research on ayahuasca: A systematic review of human studies assessing psychiatric symptoms, neuropsychological functioning, and neuroimaging, Journal of Psychopharmacology, Vol. 30(12), 2016, עמ' 1230–1247
1 2  Bouso et al.,, Personality, Psychopathology, Life Attitudes and Neuropsychological Performance among Ritual Users of Ayahuasca¬ - A Longitudinal Study, PLoS ONE21 7(8): e424, 2012 doi: 10.1371
↑  Bouso et al., Ayahuasca - Technical Report 2021, International Center for Ethnobotanical Education, Research & Service, 2021
| --- | --- |
בקרת זהויות :  NLI: 987007551744805171  GND: 4492762-9  LCCN: sh98007013  NKC: ph319031
עמידה

ערך זה עוסק במנח בו אדם עומד זקוף ונשען על כפות הרגליים בלבד. אם התכוונתם למשמעות אחרת, ראו .
חייל משמר המלך בטירת וינדזור
תנוחת העמידה הזקופה היא תנוחה בה גוף האדם מוחזק במנח זקוף כאשר הוא נשען על כפות הרגליים בלבד. יכולת העמידה והתנועה על שתי הרגליים האחוריות יחד עם יכולת אחיזת חפצים ברגליים הקדמיות מאפיינות את המין האנושי והיו מהותיות להתפתחות האדם הנבון.
בני האדם הם היונקים היחידים המסוגלים לשמור על שיווי משקל בעמידה זקופה למשך זמן בלתי מוגבל. בני האדם לומדים לעמוד בגילאים שבין 8 ל-12 חודשים.
יונקים אחרים כגון קופי אדם, קנגורים וסוריקטות מסוגלים לעמוד על רגליהם האחוריות לפרקי זמן קצרים בלבד.
קנגורים זכרים עומדים על רגליהם האחוריות בזמן הקרבות שהם מנהלים עם זכרים אחרים, או כדי להרשים את הנקבות. קנגורים מדלגים על רגליהם האחוריות במהירות שיכולה להגיע ל-40 קמ"ש, אך בשני המקרים הם נעזרים בזנב כדי לשמור על שיווי המשקל.
שימפנזים נצפו עומדים על שתיים בעיקר בזמן התנועה בין ענפי העצים.
אחד מסימני ההיכר המפורסמים של הסוריקטות הוא עמידה זקופה על המשמר, בעיקר בנקודות גבוהות בקרקע כדי לאתר טורפים וסכנות בזמן שחברי הקבוצה מחפשים מזון, אך עמידה זאת דומה יותר לישיבה.
שמירה על שיווי המשקל

העמידה הזקופה דורשת איזון דינמי בו הגוף נע בצורה בלתי נראית לעין קדימה ואחורה על הקרסוליים בדומה לתנועת מטוטלת הפוכה. יציבה זקופה דורשת הפעלת שרירי הליבה והרגליים, שליטה במערכת העצבים ובמערכת שיווי המשקל.
שמירה על שיווי המשקל > מערכת העצבים והשרירים

מערכת העצבים מפקחת באופן רציף ולא רצוני על כיוון ועוצמת התנודות המעורבות בשמירה על שיווי המשקל ומפעילה את שרירי הירך, השוק והגב התחתון. המאמץ השרירי הנדרש לשמירה על מנח עמידה זקופה הוא מכריע אך מינימלי.
שרירי הליב התומכים בעמוד השדרה. הם מקשרים בין פלג הגוף התחתון לעליון ואחראים ליציבות הגוף.
השלכות בריאותיות

שמירה על עמידה זקופה חשובה מאוד מבחינה בריאותית. היא מונעת כאבי גב ומקטינה את הסיכון לדלקות ולשינויים מבניים בעמוד השדרה ובמפרקים. יציבה נכונה מקרינה עוצמה וביטחון עצמי ומשדרת לסביבה הרגשה טובה.
יחד עם זאת, אצל אנשים מסוימים, עמידה ממושכת עלולה לגרום להפרעות בריאותיות כגון:
תת-לחץ דם תנוחתי המתאפיין בסחרחורת, כאב ראש, ראייה מטושטשת או עמומה והתעלפות, מכיוון שאספקת הדם למוח אינה תקינה.
הפרעה בזרימת הדם ברגליים אשר גורמת לקרישיות יתר תנוחתית, ורידים בולטים (דליות) ודלקת בוורידי הרגליים ובצקת בכפות הרגליים.
רעד תנוחתי המתבטא בעוויתות בשרירי השוק ותחושה של חוסר יציבות.
לחץ על הסחוסים הבין מפרקיים והבין חולייתיים הגורם לשחיקתם.
שני קנגורים זכרים עומדים (31528786155)
שימפנזה מתהלכת על ענף
סוריקטה עומדת על המשמר
אישה הולכת ברחוב